Diari Oficial de la Generalitat Valenciana


Sumari del DOGV 4373, del 07-11-2002 (2002/11513)

RESOLUCIÓ de 18 d'octubre de 2002, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana l'organització per a la participació en Firamaco 2002.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11579


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 18 d'octubre de 2002, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana l'organització per a la participació en Firamaco 2002. [2002/11835]
  
La Institució Firal d'Alacant ha convocat per als dies 29 i 30 de novembre i 1 i 2 de desembre de 2002, el certamen FIRAMACO'2002, la 10 Fira de Materials, Construcció i Afins, certamen bianual, en el qual es donen cita tots els que desenrotllen la seua activitat en el sector de la construcció, ja siguen professionals o empreses que tenen en esta fira el marc més adequat per a canalitzar i definir l'enorme potencial i dinamisme que els caracteritza.
  
La Conselleria d'Obres Públiques, Urbanisme i Transports ha participat en les edicions anteriors, amb una destacada intervenció, i s'ha convertit en centre d'atenció d'expositors i visitants.
  
Per este motiu, la Conselleria d'Obres Públiques, Urbanisme i Transports considera convenient participar en la pròxima edició, per tractar-se d'un punt de referència determinant per al sector representat en el dit certamen.
  
Pel que fa a la seua organització logística, s'ha considerat oportú que es porte a terme per l'Entitat Pública de Sanejament d'Aigües Residuals de la Comunitat Valenciana, creada per la Llei 2/1992, de 26 de març, de la Generalitat Valenciana, de Sanejament de les Aigües Residuals de la Comunitat Valenciana. De conformitat amb la dita llei, la relació de la Generalitat i la mencionada Entitat es realitza a través de la Conselleria d'Obres Públiques, Urbanisme i Transports, i que li pot encomanar aquelles activitats que considere convenient.
  
Per tot això que s'ha exposat, de conformitat amb el que establix l'article 35 de la Llei 5/1983, de 30 de desembre, de Govern Valencià, i l'article 7 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Encomanar a l'Entitat Pública de Sanejament d'Aigües Residuals de la Comunitat Valenciana l'organització de la participació de la Conselleria d'Obres Públiques, Urbanisme i Transports en FIRAMACO'2002, que tindrà lloc a Alacant, els dies 29 i 30 de novembre i 1 i 2 de desembre 2002, i s'efectuen a l'efecte les contractacions oportunes.
  
València, 18 d'octubre de 2002.- El conseller: José Ramón García Antón.